**คณะสัตวแพทยศาสตร์ มข.จัดโครงการพัฒนาทักษะการนำเสนอผลการศึกษาเป็นภาษาอังกฤษ**

 ในวันพฤหัสบดีที่ 27 เมษายน 2560 ที่ผ่านมา ระหว่างเวลา 08.00-16.30 น. ณ ห้องประชุมสุณีรัตน์ เอี่ยมละมัย ชั้น 2 อาคารเชิดชัย รัตนเศรษฐากุล คณะสัตวแพทยศาสตร์ มหาวิทยาลัยขอนแก่น โดยฝ่ายวิชาการ ได้จัดโครงการพัฒนาทักษะการนำเสนอผลการศึกษาเป็นภาษาอังกฤษขึ้น โดยมีวัตถุประสงค์เพื่อให้นักศึกษาระดับปริญญาตรีได้นำเสนอผลการวิจัยในรายวิชาปัญหาพิเศษสู่สาธารณชน และเพื่อเป็นเวทีในการแลกเปลี่ยนเรียนรู้ในการทำวิจัย และฝึกความสามารถในเชิงวิจารณ์บนพื้นฐานของเหตุและผลในทางวิชาการของนักศึกษาสัตวแพทย์ ชั้นปีที่ 5 โดยการใช้ภาษาอังกฤษเป็นสื่อกลาง อันจะเป็นอีกแนวทางหนึ่งในการเพิ่มขีดความสามารถของว่าที่บัณฑิตสัตวแพทย์จากคณะสัตวแพทยศาสตร์ มหาวิทยาลัยขอนแก่นให้เป็นผู้ที่มีความรู้ความสามารถในการใช้ภาษาอังกฤษได้ดี มีความมั่นใจมากขึ้น สอดคล้องกับนโยบายของคณะและมหาวิทยาลัยขอนแก่นในการเพิ่มระดับความเป็นนานาชาติของบัณฑิต ซึ่งในการนำเสนอครั้งนี้มีการแบ่งนักศึกษาทั้งหมดออกเป็น 26 กลุ่ม โดยได้รับเกียรติจาก **รศ.น.สพ.ดร.ชูชาติ กมลเลิศ** คณบดี เป็นประธานในพิธีเปิดโครงการ **ผศ.น.สพ.ดร.กรวุธ พันธ์อารีวัฒนา** หัวหน้าภาควิชาเภสัชวิทยาและพิษวิทยา อาจารย์ประจำวิชาเป็นผู้กำกับดูแลการนำเสนอ โดยได้รับเกียรติจากผู้บริหารและคณาจารย์เข้าร่วมรับฟังการนำเสนอครั้งนี้เป็นจำนวนมาก